
Abstract: Familia a fost dintotdeauna considerată ca prima şi cea mai 
firească expresie a naturii sociale a omului. Chiar şi azi această viziune rămâne 
neschimbată. în timpul nostru există tendinţa ca familia să existe prin 
contribuţia personală şi mutuală a bărbatului şi femeii. Familia este, în fapt, o 
comunitate a unor persoanea căror coexistenţă este comuniunea: communio 
personarum. Păstrând transcendenţa Creatorului faţă de creaturile Sale, putem 
înţelege totuşi din iubirea intratreimică ca relaţie ultimă, relaţia divină de „noi", 
socială. 

Abstract: The family has always been considered as the first and basic 
expression of man's social nature. Even today this way of looking at things 
remains unchanged. Nowadays, however, emphasis tends to be ia/d on how 
much the family, as the smallest and most basic human community, owes to the 
personal contribution of a man and a woman. The family is in fad a community 
of persons whose proper way of existing and living together is communion: 
communio personarum. Here too, while always acknowledging the absolute 
transcendence of the Creator with regard to his creatures, we can see the 
family's ultimate relationship to the divine „We". 

Complementaritatea bărbat-femeie, pe plan anatomo-fiziologic şi 
psihologic este un fapt de o evidenţă incontestabilă şi o experienţă umană 
primordială şi definitorie pentru om. De aceea şi relaţia dintre bărbat şi 
femeie, una prin care se perpetuează specia umană prin naşterea de copii în 
urma coabitării cuplului, este una cu totul specială, abordată din multe 
perspective: filosofică, religioasă, socială, psihologică. Convieţuirea bărbatului 
şi a femeii reprezintă, se poate spune, cea mai veche instituţie în structura 
umanităţii, iar acestei realităţi fundamentale i s-a dat expresie atât în Sfânta 
Scriptură, revelaţia Dumnezeului celui viu către om, — „Creşteţi şi vă 

înmulţiţi şi umpleţi pământul şi-l stăpâniţi", cu actul binecuvântării divine ce 
a însoţit aceste cuvinte (Facerea 1, 28) — , cât şi în culturile şi civilizaţiile 
lumii vechi, unde familia reprezenta unul dintre aspectele întreitei 
funcţionalităţi socio-umane, alături de cea statală cu datoriile inerente şi cea 
religioasă cu datoriile faţă de acte divinitate 1 . 

Familia creştină face parte din Biserica lui Hristos; prin sacramentul 
Căsătoriei în care este înrădăcinată şi de unde se alimentează toate 
energiile, disponibilităţile şi lucrările ulterioare, ea primeşte odată cu 
binecuvântarea lui Dumnezeu şi consfinţirea Bisericii pentru lucrările comune 
pe care le are de îndeplinit această micro-celulă socială. 

„Chip" al lui Dumnezeu, omul, bărbat şi femeie, fiecare posedând 
umanul integral şi deschis structural spre Dumnezeu, în Taina Nunţii - 
demnitate dăruită de Hristos căsătoriei - cei doi, deşi păstrând alteritatea, 
devin una. Familia, unind bărbatul şi femeia, fiecare în autodăruire de sine 
spre celălalt, descoperindu-se pe sine prin altul, oferă singura perspectivă în 
înţelegerea misterului existenţei umane întru iubire, prin care se descifrează 
dinamica relaţiei identitate-alteritate. în taina iubirii dăruirea de sine nu 
anulează identitatea, ci o descoperă în plenitudinea sa mai bogată, mai plină 
de sens ; 

în taina iubirii interpersonale, se revelează faptul esenţial că omul 
este el însuşi, este conştient de propriul sine doar în dăruirea de sine faţă de 
altul, în comunicarea de sine către altul care la rândul său se deschide 
acestei dăruiri spre a comunica la rândul său cu cel care s-a adresat lui. 
Comunicarea duce spre comuniune pentru că a cunoaşte înseamnă a 
pătrunde în taina fiinţei celui de lângă tine, iar această pătrundere este 
imposibilă în afara dorinţei de depăşire a sinelui limitat care se împlineşte 
prin afectivitate, prin căldura autodăruirii, iubirea. Bărbatul şi femeia, 
deschizându-se unul spre altul, stabilesc o comunicare ce-i angajează, 
potrivit structurii psihice şi somatice a fiecăruia, într-o unitate-nouă diferită 
de orice grupare sau asociere umană şi prin care depăşindu-se dualitatea ce 
poate degenera în egoism, în satisfacţie carnală dăunătoare şi periculoasă 
creşterii spirituale, integrează sferei lor existenţiale pe cel de-al treilea, copiii 
rod al iubirii, care transfigurează şi aduce lumină şi bucurie prin naşterea 
unei fiinţe umane noi: „Prin transcenderea senzualităţii iubirea dă o 
profunzime nebănuită cărnii. Clarvăzătoare şi profetică ea este înainte de 
orice revelaţie. Ea te face să vezi sufletul iubitului în termeni de lumină şi 
ajunge la gradul cunoaşterii, care nu aparţine decât celui care iubeşte" 2 . 

Această cunoaştere reciprocă nu poate fi corectă, nepătimaşă sau 
nepărtinitoare decât prin taina iubirii lui Hristos. Cununia- unirea nunţii lui 
Hristos cu Biserica (cf. Galateni 5.15) - asigură o cunoaştere corectă a 



1 Georges Dumezil, Mit şi epopee, voi. I, II, III, traducere de Francisca 
Bărtăceanu,Gabriela Creţia şi Dan Huşanschi, Ed. Ştiinţifică, Bucureşti, 1993. 

2 Paul Evdokimov ', Sacrament de l'amour. Le mystere conjugal a la lumiere de la 
tradition orthodoxe,£.ti\\i\ons de l'Epi, Paris, 1962, p. 147. 

celuilalt, descoperindu-le pe rând mirilor că adevărata valorizare a sa nu se 
face prin subjugarea celuilalt partener, ci prin slujirea acestuia; „Ştiţi că 
ocârmuitorii neamurilor domnesc peste ele şi cei mari le stăpânesc. Nu tot 
aşa va fi între voi, ci care între voi va vrea să fie mare să fie slujitorul vostru. 
Şi care între voi va vrea să fie întâiul să vă fie vouă slugă, după cum şi Fiul 
Omului n-a venit să I se slujească, ci ca să slujească El şi să-Şi dea sufletul 
răscumpărare pentru mulţi." (Matei 20.25-28). Şi numai o cunoaştere 
corectă, adevărată a partenerului ne poate aduce o comuniune armonică, 
deplin înţeleasă în scopul comun al celor doi, mântuirea. 

Iubirea în familie, iubirea soţilor între ei cu apariţia şi deschiderea 
spre al treilea, spre tridimensionalitatea relaţiei, una integrală, perfectă, ce 
păstrează justul echilibru între autodăruirea şi identitatea de sine, este calea 
reflectării în creaţie a misterului fiinţei absolute, a Dumnezeului treimic 
revelat, ca iubire (I Ioan 4, 8). în familie, prin Taina Nunţii, se regăseşte 
chipul autentic al omului, latura sa care reflectă splendoarea divină pentru 
că ceea ce este creat, material, este iradiat de harul dumnezeiesc ce 
deschide spre taina Hristos şi Biserica Sa. Sfântul Pavel spune despre Taina 
Nunţii, despre misterul sacerdoţiului conjugal că este mare în Hristos şi in 
Biserică (Efeseni 5, 32), întrucât „iubirea dintre bărbat şi femeie îşi are 
originea în iubirea divină şi se deschide spre Dumnezeu" 3 . 

Familia, relaţia bărbat-femeie sfinţită şi binecuvântată de Dumnezeu 
în Biserică, este un reflex la scară umană, la creaţie, ţinând cont de abisul 
între creat şi necreat, între divin şi umano-cosmic, al existenţei absolute, 
Dumnezeu. Aceasta pentru că „tot ceea ce există e darul lui Dumnezeu către 
om şi total există pentru a face pe Dumnezeu cunoscut omului, pentru a 
face viaţa omului comuniune cu Dumnezeu. Este iubirea divină făcută hrană, 
făcută viaţă pentru om" 4 . 

Familia înseamnă jertfă, jertfă articulată în jertfa lui Hristos prin care 
se deschide spre împărăţia lui Dumnezeu şi dobândeşte un sens eclezial, 
perceput şi exprimat prin formula de mare densitate „eclessia domestică'. 
Sensul primordial al Bisericii este cel de adunare, pentru a mărturisi pe 
Hristos, a celebra Euharistia, spre a realiza unitatea, comuniunea cu Hristos. 
în familie bogăţia psihică, specificitatea biologică „programată" structural 
spre unitate reflectă la o dimensiune „limitată ca număr, în dualitatea relaţiei 
„eu-tu" care devine „noi" taina Bisericii. Entitate suficientă, aparent deplină, 
fiecare fiinţă umană simte şi manifestă dorinţa după celălalt întru care îşi 
regăseşte şi intru care se împlineşte propria identitate personală. „Pe bună 
dreptate — spunea teologul Wolfhart Pannenberg că — structura eului este 
de exocentricitate, în aceeaşi măsură în care fiinţele umane pot fi ele însele 
numai in măsura în care există, pentru ceea ce este altceva decât ele" . Este 
o exprimare în buna tradiţie şi mărturie creştină a ceea ce însuşi Mântuitorul 



3 Ibidem, p. 153. 

4Alexander Schmemann, The World as Sacrament, Darton, Longman don, 
1966, p. 14. 

Iisus Hristos a spus în Evanghelia Sa: „Unde sunt doi sau trei adunaţi în 
numele Meu, acolo sunt si Eu în mijlocul lor" (Matei 18, 20). 

Spiritualitatea ortodoxă a văzut în taina familiei unul dintre nivelele 
c'e integrare în comuniunea deplină, Dumnezeu-lume. în viziunea Sfântului 
Apostol Pavel în Hristos ... „nu mai este parte bărbătească şi parte 
femeiască" (Galateni 3, 28) aceasta, în sensul că fiecare dintre cei doi 
constituie o entitate de sine stătătoare, că fiecare se oferă ca clar de sine 
pentru celălalt „unitatea tainică a bărbatului şi a femeii în familie" , fiind 
reflexul în registrul creaţiei a unităţii dintre Hristos şi Biserica Sa. Prin 
aceasta familia sfinţită şi binecuvântată de Dumnezeu în Taina Nunţii prin 
care naturalului relaţiei bărbat-femeie i se comunică harul divin, devine o 
taină a iubirii dumnezeieşti" 5 . 

Familia se transformă prin aceasta într-un factor şi vehicul al misiunii 
creştine pentru că „mediul familial are o importanţă considerabilă în ceea ce 
priveşte deschiderea conştiinţei spre realităţile spirituale". Spaţiu liturgic, 
prin rugăciune, spaţiu de iubire şi faptă caritabilă, familia se deschide spre 
Dumnezeu de la Care vine „toată darea cea bună" (Iacob 1, 17). Nimic nu 
revelează mai mult dimensiunea iubirii divine decât expresia concretă a 
iubirii jertfelnice, care înglobând şi „intensitatea clipei" dar şi atemporalitatea 
extensivă" dă mărturie despre prezenţa lui Dumnezeu în lume". 

Rolul familiei creştine în educaţia creştină, în conştientizarea calităţii 
de fiu al lui Dumnezeu este o realitate biblică, de istorie bisericească; 
aceasta de la începutul Bisericii până în vremea noastră, indiferent de 
contextul socio-politic dat. în Biserica Ortodoxă în care Tradiţia şi tradiţiile 
deţin un rol important în educaţie, familia este „mediul cel mai propriu 
pentru transmiterea credinţei prin viu grai" 6 . Părinţii sunt cei care introduc 
pe copii în universul religios. Ei le vorbesc pentru prima dată despre 
Dumnezeu, despre Mântuitorul Iisus Hristos, despre Sfânta Fecioară Măria, 
despre sfinţi şi îngeri, trezindu-le interesul pentru aceste subiecte. Ei sunt cei 
care învaţă pe copii să se roage. Copiii văd pe părinţi rugându-se şi în 
virtutea imitării, specifică treptelor psihologice ale devenirii personalităţii, 
treptat conştientizează sensul existenţei umane orientate spre Dumnezeu. 
Casa este locul, se poate spune, unde Dumnezeu se revelează copiilor prin 
cuvânt, aceasta pentru că „credinţa este din auzire, iar auzirea este cuvântul 
lui Dumnezeu (Romani 10, 17). 

Societatea noastră şi mentalitatea modernă (şi noi suntem oameni 
moderni, chiar dacă ideologia modernistă a progresului nu mai este în vogă) se 
caracterizează prin a fi netradiţionale sau chiar antitradiţionale, reprezen- 
tative pentru o cultură a dihotomiilor împinse până la ruptură. Şi aşa se 
întâmplă în toate cazurile, de la disocierea domeniilor privat şi public până la 
separarea şi autonomizarea ştiinţelor sau, în plan social, până la conflictul 



5 Ioan Hrisostom, P.G., 51, 230 la Paul Evdokimov, op. cit, p. 296. 

6 Ion Bria, Credinţa pe care o mărturisim, p. 307. 

celor două sisteme cunoscute, individualismul şi colectivismul (fundamentate 
pe înţelegerea greşită a persoanei umane şi a relaţiilor interumane). 

Fiind netradiţională, Le. rupând cu trecutul, cu instituţiile şi 
înţelepciunea practică a societăţilor anterioare, cultura modernă este una în 
care, aflându-se tot mai mult, nu se mai forjează şi criteriile bunei înţelegeri 
şi utilizări a lucrurilor. E ca şi când acumulăm permanent, în toate privinţele, 
fără a avea gândul necesităţii unor articulaţii şi criterii care să dea coerenţă 
cunoştinţelor şi care să ne permită evaluarea şi utilizarea corectă a ceea ce 
am ajuns să cunoaştem. Cu toate că trăim în era exploziei informaţionale şi 
a comunicaţiilor, mai mult, fiind pe cale de a construi learning society, lumea 
noastră pare incapabilă să transmită şi să primească real, preocupată 
unilateral de ceea ce sociologii numesc deja „cunoaşterea inutilă". 
Simptomatic, în acest sens, mi se pare fenomenul rupturii între generaţii, 
cele anterioare transmiţând date pe care cele ulterioare le privesc cu multe 
rezerve sau pe care nu le mai primesc deloc; date care, aşadar, nu mai pot 
constitui un liant al generaţiilor. Simptomatic, de asemenea, refuzul tinerilor 
faţă de orice establishment? 

Evident, este vorba de transmiterea unor cunoştinţe care - aşa cum 
sublinia şi Pr. Doru Costache - sunt puse mereu sub semnul critic al unei 
atitudini de tip ştiinţific şi nici nu mai au de ce să fie înregistrate altfel decât 
în forma unei arhive istorice. Latura formativă, educaţională, afectivă 
lipseşte cu desăvârşire din media mileniului III, astfel încât - în ciuda laudei 
cu „avansarea" tehnico-ştiinţifică actuală - ne situăm cu mare succes într-un 
regres emoţional-afectiv, tradus prin carenţe psiho-sociale de tot felul. Nu 
trebuie să fi psiholog, sociolog ori terapeut ca, adică, să te loveşti cotidian de 
astfel de cazuri şi, astfel, să ajungi să vezi în întreaga societate o patologie 
cronică; în această situaţie putând fi lesne acuzat de o distorsiune profesională, 
fără nicio legătură - statistic vorbind - cu realitatea socială. Nefirescul 
relaţiilor umane contemporane este vizibil tuturor, fiindcă cu toţii ne lovim la 
serviciu, în mediul social proxim ori cel mai des în familie de aceste carenţe 
afectiv-comunicative. Mereu şi cu toţii avem senzaţia că ceilalţi „sunt proşti" 
pentru că nu pricep ceea ce le spunem, că trebuie să repetăm, de mai multe 
ori chiar, pentru ca mesajul nostru să fie înţeles; nu ne punem niciodată 
altfel întrebarea decât vizându-i pe ceilalţi, de ce nu pricep ăştia ce zic eu?, 
vorbesc oare altă limbă? Răspunsul la această nedumerire post-babilonică 
(Geneza 11) vine din partea Cincizecimii: nu atât mesajul era cel care aducea 
neînţelegerea dintre oameni, cât modalitatea de a-l spune. în timp ce oamenii 
adunaţi la Babei căutau să se impună şi vorbeau fără să mai asculte, cei de 
la Cincizecime îşi deschid urechile faţă de ceilalţi şi devin ascultători. 



7 Preot asistent dr. Doru Costache,/?o/i// familiei în educaţia copiilor. O 
perspectivă eclesială, text apărut în voi. Congresul Internaţional „Familia şi viaţa la 
începutul unui nou mileniu creştin" (Bucureşti, 25-27 sept 2001), Ed. Institutului Biblic şi 
de Misiune al BOR, 2002 

Meteahna contemporaneităţii postmoderne este suficientizarea 
informaţiei, ascunderea în spatele monitoarelor şi, astfel, acutizarea lipsei de 
comunicare. Ne aflăm cu toţii în acelaşi impas ca cei de la Babei: avem 
multe de spus - uneori prea multe! - încât uităm cum trebuie toate aceste 
informaţii spuse, în ce ordine, în ce condiţii, cu ce tonalitate sau emoţie în 
glas. Să ne gândim numai la cei mici; comparativ ei au „mai multe posibilităţi 
decât aveam noi", spun la unison toţi părinţii de azi: toate poveştile sunt 
acum pe internet, muzica pentru copii pe toate drumurile înregistrată şi puse 
în Ipod-uri accesibile tuturor, astfel încât orice poveste sau cântec am dori 
acum să asculte copilul nostru i-o încărcăm pe un asemenea aparat şi o 
ascultă liniştit în căşti fără să fie deranjat sau să deranjeze pe cineva. Unde 
este aici blândeţea tatălui care povestea copiilor emoţionaţi seara târziu 
basme captivante sau duioşia glasului mamei care îşi liniştea şi adormea 
copii cu un cântec de leagăn? Acum există substitut chiar şi pentru braţul 
protector şi legănatul părintesc, ori pentru sărutul cald dăruit cu candoare 
pruncilor - avem la îndemână aparate care leagănă, cântă şi chiar ating (cu 
un simulacru de buze) periodic fruntea bebeluşului. Acesta este cel mai la 
îndemână exemplu al destabilizării afectiv-comunicaţionale pe care l-am 
produs prin supra-tehnologizare şi arhi-informaţionalizare. Şi atunci - în 
ciuda acestei distanţe enorme şi a răcelii afectiv-comunicaţionale pe care o 
zidim între noi încă din fragedă pruncie - ne mai întrebăm care este motivul 
pentru care copii plâng din ce în ce mai nestăvilit, tinerii sunt tot mai 
imaturi, iaradulţii nu mai înţeleg nimic din ce le spunem? 

Acest fapt arată cât de mult suntem tributari ideologiei scientiste, 
care vrea să trateze valorile umane sub specia cantitativului, după exemplul 
ştiinţelor exacte. Avem la îndemână informaţii utile pentru orice situaţie, 
consultanţă pentru orice problemă (fie ea şi de natură spirituală, 
matrimonială, parentală sau afectivă) făcută de un program de computer; 
toate acestea cu cea mai mare acurateţe pentru a înlătura lipsa de precizie a 
elementului uman. Or, aici e vorba de ceva care scapă unei asemenea 
abordări. Este aici semnalul de alarmă pe care NU fictiv, ci chiar foarte 
realist îl trăgea personajul fictiv NEO (vezi filmul „Matrix", 2) care, 
întâlnindu-se cu Arhitectul, creatorul Matricei, află că versiunea anterioară a 
lumii, o versiune unde totul era din abundenţă şi toate informaţiile precise 
„ceas", şi din care lipseau greşelile umane, certurile, războaiele, în care totul 
era perfect - perfecţiune bazată pe precizia informaţiei - a fost sortită pieirii: 
oamenii au murit de plictiseală; pe când aceasta plină de erori, de greşeli 
umane, de lipsuri este mult mai stabilă, mai echilibrată, mai coezivă. 

în acest context, secularizarea societăţii, refuzul valorilor creştine sau 
ignorarea lor generează situaţii noi, incompatibile cu spiritul creştin, cu 
valorile tradiţionale, între acestea şi familia creştină. 

Ce sunt căsătoriile de probă, care transformă trupul uman, „templu 
al Duhului Sfânt" (I Corinteni 3, 20), decât abdicări de la principiile evanghelice 

şi refugieri iluzorii în sexism, plăceri înrobitoare şi pustiitoare ce au efecte 
sociale negative, care distrug persoana umană, „chip al lui Dumnezeu". 

Efecte negative au asupra familiei industrializarea şi urbanizarea care 
creează noi relaţii umane, la care nu toţi pot să se adapteze şi să se 
integreze, generându-se dezechilibre, inegalităţi, care duc la disperare, la 
alienare, la sărăcie, exploatare. Injusta partajare a resurselor umane, 
accentuarea decalajului dintre bogaţii şi săracii lumii au consecinţe nefaste 
asupra mediului familial. Planning-ul familial, avortul degradează instituţia 
familiei, ştirbindu-i din plinătatea de manifestare, mai mult prin avort se 
atentează la viaţă, este ucisă viaţa intrauterină, în care există principiul 
persoanei umane ce se va naşte. 

Contribuţia ortodoxă la dezbaterea ecumenică actuală deci şi în 
problema familiei este una fundamentată biblic şi pe Tradiţia B;sericii care a 
integrat dimensiunea umană, împărăţiei lui Dumnezeu prin mărturia e:, prin 
propovăduirea Evangheliei, prin tainele Bisericii, prin sfinţenia vieţii oamenilor 
care în condiţia lor socio-istorică coexistă cu Dumnezeu Cel ce toate le 
plineşte şi le orânduieşte spre sensul final al lumii şi al istoriei, în Dumnezeu. 

Nunta, Taină a Bisericii, temeiul existenţei familiei creştine, este 
mărturia si viaţa creştină în relaţia duală bărbat-femeie sfinţită prin harul 
divin, prin care viaţa oamenilor sporeşte în comuniunea cu Dumnezeu şi 
între ei înşişi spre revelaţia plenară a lui Dumnezeu în lume, singura cale de 
convieţuire bărbat-femeie, şi de perpetuare umană prin naştere de fii. Spre 
această realitate tainică şi profundă a vieţii umane, viaţă nedespărţită de 
Dumnezeu, mediu de creştere spirituală, de educaţie morală, spaţiu de 
iubire şi jertfă, de purificare şi înălţare, fundamentată revelaţional, patristic, 
experiată în Biserică neîncetat, trebuie să conveargă orice dezbatere 
familială din problematica ecumenistă actuală, in virtutea identităţii creştine, 
a unităţii în Hristos mărturisită de creştinii de astăzi, continuatori ai 
tezaurului de teologie si spiritualitate creştină. 

în acest context actual în care desacra liza rea societăţii este accentul 
fundamental al constructelor sociale, iar negarea sau măcar indiferentismul 
religios ţin membrii familiilor „creştine" departe de valorile autentic morale - 
împărtăşirea cu harul lui Dumnezeu prin intermediul sfintelor Taine ale 
Bisericii devine nu doar o cale, ci Calea unică de remediere a vieţii de 
familie. Consilierea maritală, planning-ul familial şi alte formule de remediere 
a patologiei familiei în contextul actual eşuează pentru că, deşi au puterea 
să înţeleagă şi să investigheze cauzele nefireşti ale dezmembrării familiale, 
nu au nicio umbră de autoritate sau vreo soluţie pertinentă care să ajute la 
înlăturarea cauzelor acestei distrugeri. Soluţia misiunii şi pastoraţiei creştine 
este de a reîntoarce familia creştină către izvorul pertinent şi viabil al harului 
dumnezeiesc din această lume, anume împărtăşirea de har prin intermediul 
sfintelor Taine. Numai prin acestea şi cu sprijinul permanent al Bisericii familia 
creştină poate recâştiga dreptul de a fi celula societăţii, o celulă sănătoasă 
care să ducă, prin combinaţiile sale, la o societate sănătoasă, creştină. 

